**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL KENKĖJŲ NAIKINIMO KOKYBĖS BEI EFEKTYVUMO ĮVERTINIMO METODIKOS PATVIRTINIMO**

2001 m. gruodžio 29 d. Nr. 691

Vilnius

Vykdydamas Lietuvos Respublikos žmonių užkrečiamųjų ligų profilaktikos ir kontrolės įstatymą (Žin., 1996, Nr. ), siekdamas įdiegti Europos Tarybos direktyvos 67/548/EEB „Dėl valstybių narių įstatymų, norminių aktų ir administracinių nuostatų, susijusių su pavojingų medžiagų klasifikavimu, pakavimu ir ženklinimu“ reikalavimus ir užtikrinti kenkėjų naikinimo atliekamų darbų kokybę bei efektyvumą:

1. Tvirtinu Kenkėjų naikinimo kokybės bei efektyvumo įvertinimo metodiką (pridedama).

2. Pavedu viceministrui Eduardui Bartkevičiui įsakymo vykdymo kontrolę.

SVEIKATOS

APSAUGOS MINISTRAS KONSTANTINAS ROMUALDAS DOBROVOLSKIS

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos sveikatos apsaugos

Ministro 2001 m. gruodžio 29 d. įsakymu

Nr. 691

**Kenkėjų naikinimo kokybės bei efektyvumo įvertinimo metodika**

**I. BENDROSIOS NUOSTATOS**

1. Ši metodika reglamentuoja kenkėjų, platinančių užkrečiamąsias ligas, darančių neigiamą įtaką žmonėms bei aplinkai, naikinimo kokybės bei efektyvumo įvertinimo tvarką.

2. Kenkėjų naikinimo efektyvumą kontroliuoja profilaktinio aplinkos nukenksminimo įmonių specialistai, vadovaudamiesi šia metodika.

3. Kenkėjų naikinimo efektyvumo kontrolė turi būti atliekama visose įmonėse, įstaigose ir organizacijose nepriklausomai nuo jų pavaldumo ir nuosavybės formos.

**II. GRAUŽIKŲ POPULIACIJOS ĮVERTINIMO IR DERATIZACIJOS efektyvumo nustatymo metodai**

4. Objektą, kuriame yra graužikų, reikia tikrinti 2–4 kartus per mėnesį. Kai graužikų nebeaptinkama, objektas tikrinamas 1 kartą per mėnesį.

5. Graužikų populiacijos mažinimo vertinimo kriterijai:

5.1. graužikų populiacijos sumažinimas laikomas efektyviu, kai graužikai išnaikinami didesniame kaip 90 proc. prižiūrimų objektų plote;

5.2. graužikų populiacijos sumažinimas laikomas patenkinamu, kai graužikai išnaikinami 8090 proc. prižiūrimų objektų plote;

5.3. graužikų populiacijos sumažinimas laikomas nepatenkinamu, kai graužikai išnaikinami mažesniame kaip 80 proc. prižiūrimų objektų plote.

6. Objekto užkrėstumas graužikais vertinamas pagal sugautų graužikų skaičių 1000 m2.

7. Gaudyklės žiurkėms išdėstomos kas 20 m2, pelėms – kas 10 m2. Po trijų dienų tikrinamos visos gaudyklės, surenkami graužikai ir įvertinamas objekto užkrėstumas:

7.1. objekto užkrėstumas laikomas dideliu, jei randama daugiau kaip 1 graužikas 1000 m2;

7.2. objekto užkrėstumas laikomas vidutiniu, jei randama 0,51 graužikas 1000 m2;

7.3. objekto užkrėstumas laikomas mažu, jei randama mažiau negu 0,5 graužiko 1000 m2.

8. Deratizacijos efektyvumas vertinamas praėjus 7–12 dienų nuo graužikų naikinimo (deratizacijos) procedūrų.

9. Deratizacijos efektyvumas vertinamas panaudojant mechanines, fizines ir chemines priemones (spąstelius, klijines gaudykles, kontrolines aikšteles su talku ir kt.).

10. Deratizacijos efektyvumo vertinimo kriterijai objektuose:

10.1. deratizacija laikoma efektyvia, kai nematyti graužikų buvimo ženklų, nėra pėdsakų kontrolinėse aikštelėse, ekskrementų, graužimo žymių, naujų landų, nepaliesti jaukai;

10.2. deratizacija laikoma patenkinama, kai aptinkama tik pavienių graužikų pėdsakų kontrolinėse aikštelėse, nepaliesti jaukai;

10.3. deratizacija laikoma nepatenkinama, kai aptinkama šviežių išmatų, naujų pėdsakų kontrolinėse aikštelėse, graužimo žymių, yra paliestų jaukų.

**III. BUITINIŲ KENKĖJŲ (VABZDŽIŲ) POPULIACIJOS ĮVERTINIMO IR NAIKINIMO PRIEMONių efektyvumo nustatymo metodai**

11. Vabzdžių populiacijos mažinimo vertinimo kriterijai:

11.1. vabzdžių populiacijos sumažinimas laikomas efektyviu, kai vabzdžiai išnaikinami didesniame kaip 90 proc. prižiūrimų objektų plote;

11.2. vabzdžių populiacijos sumažinimas laikomas patenkinamu, kai vabzdžiai išnaikinami 8090 proc. prižiūrimų objektų plote;

11.3. vabzdžių populiacijos sumažinimas laikomas nepatenkinamu, kai vabzdžiai išnaikinami mažesniame kaip 80 proc. prižiūrimų objektų plote.

12. Objekto užkrėstumas vabzdžiais vertinimas naudojant gaudykles, lipnų popierių (du vienetai 102). Po paros patikrinamos gaudyklės ir surenkami žuvę ar prilipę vabzdžiai ir įvertinamas objekto užkrėstumas:

12.1. objekto užkrėstumas laikomas dideliu, jeigu per parą randami prilipę daugiau kaip 10 vabzdžių;

12.2. objekto užkrėstumas laikomas vidutiniu, jeigu per parą randami prilipę 3–10 vabzdžių;

12.3. objekto užkrėstumas laikomas mažu, jeigu per parą randami prilipę mažiau kaip 3 vabzdžiai.

13. Vertinant tarakonų, rudųjų naminių skruzdžių, blusų, blakių, musių, musių lervų ir lėliukių bei rūsių uodų naikinimo efektyvumą taikomi papildomi metodai.

14. Tarakonų populiacijos mažinimui įvertinti naudojamos lipnios gaudyklės:

14.1. lipnios gaudyklės turi būti sunumeruotos ir laikomos parą;

14.2. kiekvienomis gaudyklėmis sugauti kenkėjai suskaičiuojami;

14.3. kenkėjų skaičius dalijamas iš lipnių gaudyklių skaičiaus ir dalijamas iš parų skaičiaus.

15. Pagal vidutinį per parą vienomis gaudyklėmis pagautų tarakonų skaičių įvertinamas patalpų užkrėstumas tarakonais.

1 lentelė. Objekto užkrėstumo tarakonais įvertinimo kriterijai

|  |  |  |  |
| --- | --- | --- | --- |
| Užkrėstumas | Rudieji tarakonai | Juodieji tarakonai | Amerikietiškieji tarakonai |
| Mažas | 0–3 | 0–1 | 0–1 |
| Vidutinis | 8–10 | 1–10 | 1–10 |
| Didelis | 10–100 | 10–25 | 10–25 |
| Labai didelis | 100 ir daugiau | 25 ir daugiau | 25 ir daugiau |

16. Tarakonų naikinimo (dezinsekcijos) efektyvumas vertinamas po 1020 parų, panaudojant jaukus, įvairias gaudykles, lipnų popierių, juostą (du vienetai 102).

17. Tarakonų dezinsekcijos efektyvumo vertinimo kriterijai:

17.1. dezinsekcija laikoma efektyvia, kai ant lipnių gaudyklių nėra prilipusių tarakonų;

17.2. dezinsekcija laikoma patenkinama, kai ant vienų lipnių gaudyklių yra prilipęs vienas arba du tarakonai;

17.3. dezinsekcija laikoma nepatenkinama, kai ant vienų lipnių gaudyklių yra prilipę 2 ir daugiau tarakonų.

18. Objekto užkrėstumo rudosiomis naminėmis skruzdėmis vertinimo kriterijai:

18.1. objekto užkrėstumas laikomas dideliu, jei randama daugiau kaip 100 prilipusių skruzdžių;

18.2. objekto užkrėstumas laikomas vidutiniu, jei randama 10–100 prilipusių skruzdžių;

18.3. objekto užkrėstumas laikomas mažu, jei randama mažiau kaip 10 prilipusių skruzdžių.

19. Rudųjų naminių skruzdžių dezinsekcijos efektyvumas įvertinimas po 14 dienų.

20. Rudųjų naminių skruzdžių dezinsekcijos efektyvumo įvertinimo kriterijai:

20.1. dezinsekcija laikoma efektyvia, kai nėra prilipusių skruzdžių;

20.2. dezinsekcija laikoma patenkinama, kai ant vienų lipnių gaudyklių randamos prilipusios 1–5 skruzdės;

20.3. dezinsekcija laikoma nepatenkinama, kai ant vienų lipnių gaudyklių randamos prilipusios daugiau kaip 5 skruzdės.

21. Blusų dezinsekcijos efektyvumas vertinamas po 3–5 parų, o blakių – po 10–20 parų.

22. Jeigu kontrolinių patikrinimų metu nerandama gyvų blusų ir blakių, laikoma, kad dezinsekcija efektyvi.

23. Musių naikinimo efektyvumas vertinamas po 1 paros.

24. Musių naikinimo efektyvumui įvertinti naudojamas lipnus popierius, juosta (20 m2 ploto skiriama viena juosta).

25. Musių dezinsekcijos efektyvumo vertinimo kriterijai:

25.1. dezinsekcija laikoma efektyvia, kai nėra prilipusios ar skraidančios nei vienos musės;

25.2. dezinsekcija laikoma patenkinama, kai ant vienos juostos ar lapo yra prilipusi 1–2 musės;

25.3. dezinsekcija laikoma nepatenkinama, kai ant vienos juostos ar lapo yra prilipusios daugiau nei 2 musės.

26. Musių lervų ir lėliukių skaičius įvertinamas skystose, kietose atmatose ir dirvos aikštelėse 20 cm2 plote.

27. Musių lervų ir lėliukių dezinsekcijos efektyvumo vertinimo kriterijai:

27.1. dezinsekcija laikoma efektyvia, jei išnaikinamos visos lervos ir lėliukės;

27.2. dezinsekcija laikoma patenkinama, jei randama pavienių lervų ir nerandama lėliukių;

27.3. dezinsekcija laikoma neefektyvia, jei randama lėliukių.

28. Rūsiuose gyvenančių uodų naikinimo efektyvumas vertinamas praėjus 5–7 dienoms po dezinsekcijos.

29. Rūsiuose gyvenančių uodų dezinsekcijos efektyvumo vertinimo kriterijai:

29.1. dezinsekcija laikoma efektyvia, jeigu rūsyje išsiliejusiame vandenyje nerandama lervų ir imago stadijos uodų;

29.2. dezinsekcija laikoma patenkinama, jeigu rūsyje išsiliejusiame vandenyje randama ne daugiau kaip 1 imago stadijos uodų 1 m2;

29.3. dezinsekcija laikoma nepatenkinama, jeigu rūsyje išsiliejusiame vandenyje randama lervų ar daugiau nei 1 imago stadijos uodas.

\_\_\_\_\_\_\_\_\_\_\_\_\_\_